Fortsat stor efterspørgsel på erhvervslokaler i Nordjylland

Efter en lang periode med stor efterspørgsel på erhvervslokaler er der nu på landsplan kommet flere ledige erhvervslokaler. Det nordjyske marked forholder sig dog stadig afventende i forhold til resten af landet. Det viser nye tal fra Oline-Lokalebørs Statistikken. - På landsplan er tendensen en stigende ledighed på erhvervslokaler. Denne tendens trodser Nordjylland, hvor det stadigt er vanskeligt at imødekomme den store efterspørgsel efter erhvervslokaler, siger økonom Mads Lindegaard fra Dansk Ejendomsmæglerforening. Udviklingen i ledige kontorlokaler i regionen viser, at der er sket et fald på 0,9 procentpoint i forhold til samme periode sidste år som svarer til, at der nu er 54.000 ledige kvadratmeter i region Nordjylland - et fald inden for det sidste år på 14.200 ledige kvm. I hele landet er forholdene også ændret, så der nu er 883.900 ledige kvadratmeter.